EELNÕU

 15.04.2020

**Haridus- ja teadusministri määruste muutmine tulenevalt abipolitseiniku seaduse ja teiste seaduste muutmise seadusest (COVID-19 haigust põhjustava viiruse SARS-Cov-2 levikuga seotud meetmed)**

Määrused kehtestatakse põhikooli- ja gümnaasiumiseaduse § 57 alusel.

**§ 1. Haridus- ja teadusministri 9. augusti 2010. a määruse nr 37 „Õpilase tunnustamise tingimused ja kord“ muutmine**

Haridus- ja teadusministri 9. augusti 2010. a määrust nr 37 „Õpilase tunnustamise tingimused ja kord“ täiendatakse paragrahviga 31 järgmises sõnastuses:

„**§ 31. Põhikooli ja gümnaasiumi lõpetava õpilase tunnustamine 2019/2020. õppeaastal**

(1) Kiitusega põhikooli lõputunnistusel tunnustatakse põhikoolilõpetajat, kellel kõigi lõputunnistusele kantavate õppeainete viimane aastahinne on „väga hea“ või hinnangute kasutamisel „arvestatud“.

(2) Kuldmedaliga tunnustatakse gümnaasiumilõpetajat, kelle kõigi õppeainete kooliastmehinne on „väga hea“ ning hinnangutega hinnatud õppeainete puhul „arvestatud“. Hõbemedaliga tunnustatakse gümnaasiumilõpetajat, kellel kuni kahes õppeaines on kooliastmehinne vähemalt „hea“ ja ülejäänud õppeainetes „väga hea ning hinnangutega hinnatud õppeainete puhul „arvestatud“.“.

**§ 2. Haridus- ja teadusministri 15. detsembri 2015. a määruse nr 54 „Tasemetööde ning põhikooli ja gümnaasiumi lõpueksamite ettevalmistamise ja läbiviimise ning eksamitööde koostamise, hindamise ja säilitamise tingimused ja kord ning tasemetööde, ühtsete põhikooli lõpueksamite ja riigieksamite tulemuste analüüsimise tingimused ja kord“ muutmine**

Haridus- ja teadusministri 15. detsembri 2015. a määruses nr 54 „Tasemetööde ning põhikooli ja gümnaasiumi lõpueksamite ettevalmistamise ja läbiviimise ning eksamitööde koostamise, hindamise ja säilitamise tingimused ja kord ning tasemetööde, ühtsete põhikooli lõpueksamite ja riigieksamite tulemuste analüüsimise tingimused ja kord“ täiendatakse paragrahviga 461 järgmises sõnastuses:

**„§** 461. **Eksamikorralduse erisused 2019/2020 õppeaastal**

(1) Põhikooli eesti keele kui teise keele eksamikomisjon on vähemalt kaheliikmeline. Põhikooli eksami sooritab korraga 10 eksaminandi

(2) Eksam viiakse läbi ruumis, kus eksaminandid saavad istuda ühekaupa, järgides kehtivaid tervisekaitsnõudeid  ja üksteist häirimata.

(3) Eksameid korraldav asutus teatab eesti keele kui teise keele eksami tulemused koolile testide andmekogu kaudu hiljemalt 30. juuniks

(4) Gümnaasiumi lõpetamiseks sooritab õpilane riigieksamid eesti keeles, gümnaasiumi riiklikus õppekavas sätestatud juhtudel eesti keeles kui teises keeles ja matemaatikas.

(5) Riigieksamite läbiviimiseks moodustab  kooli direktor käskkirjaga kaks nädalat enne esimest riigieksamit kooli   riigieksamikomisjonid arvestusega, et iga 10 eksaminandi kohta on riigieksamikomisjonis üks liige.  Digiallkirjastatud käskkirja edastab kool eksameid korraldavale asutusele hiljemalt nädal enne esimest riigieksamit. Riigieksamikomisjoni liige ei või olla riigieksami õppeaine õpetaja.

(6) Eksameid korraldav asutus moodustab riigieksamikomisjoni arvestusega, et iga 10 eksaminandi kohta on riigieksamikomisjonis üks liige.  Väikseim riigieksamikomisjon on kaheliikmeline, koosnedes riigieksamikomisjoni esimehest ja välisvaatlejast.

(7) Eksaminand ei tohi eksami ajal riigieksamiruumist lahkuda, välja arvatud eksami läbiviimise juhendis kirjeldatud juhtudel või vältimatu vajaduse korral. Viimati nimetatud juhul saadab eksaminandi riigieksamikomisjoni liige, kes ei tohi olla eksaminandi riigieksamiaine õpetaja või muu kooli direktori määratud isik. Riigieksamiruumist väljas viibimise ajaks annab eksaminand oma kirjaliku töö eksamiruumis komisjoni liikmele kontaktivabalt. Komisjoni liige märgib riigieksamitööle eksaminandi eksamiruumist lahkumise ja eksamiruumi tagasituleku kellaaja.

(8) Riigieksamikomisjoni liige ja välisvaatleja ei tohi eksami ajal eksamiruumist lahkuda, välja arvatud eksami läbiviimise juhendis kirjeldatud juhtudel või vältimatu vajaduse korral. Kui riigieksami välisvaatleja ei viibi eksamiruumis, täidab tema ülesandeid riigieksamikomisjoni liige või riigieksamikomisjoni esimees.

(9) Lisaeksami saavad soovi korral korduseksamina sooritada kõik 2019/2020. õppeaastal riigieksamil osalenud eksaminandid. Eksaminandid saavad esitada avalduse eksameid korraldavale asutusele kolm tööpäeva peale eksamitulemuse teatavaks tegemist.“.

# **§ 3. Haridus- ja teadusministri 03. juuli 2019. a määruse nr 21 „Riigieksamite vormid ja ajad, ühtsete põhikooli lõpueksamite ning tasemetööde õppeained, vormid ja ajad 2019/2020. õppeaastal“ muutmine**

Haridus- ja teadusministri 03. juuli 2019. a määruses nr 21 „Riigieksamite vormid ja ajad, ühtsete põhikooli lõpueksamite ning tasemetööde õppeained, vormid ja ajad 2019/2020. õppeaastal“ tehakse järgmised muudatused:

1. paragrahvid 1 ja 2 sõnastatakse järgmiselt:

„**§ 1. Riigieksamite vormid ja ajad**

(1) Riigieksamite vormid ja ajad on järgmised:
1) eesti keel (kirjalik) – 29. mai 2020. a;
2) eesti keel teise keelena (kirjalik) – 1. juuni 2020. a;
3) eesti keel teise keelena (suuline) – 1. – 3. juuni 2020. a;
4) matemaatika (kirjalik) – 5. juuni 2020. a.

**§ 2. Riigieksamite lisaeksamite vormid ja ajad**

(1) Riigieksamite lisaeksamite vormid ja ajad on järgmised:
1) eesti keel (kirjalik) – 6. august 2020. a;
2) eesti keel teise keelena (kirjalik) – 7. august 2020. a;
3) eesti keel teise keelena (suuline) – 7. – 8. august 2020. a;
4) matemaatika (kirjalik) – 13. august 2020. a.“;

2) paragrahv 3 tunnistatakse kehtetuks;

3) paragrahvi 4 lõiked 1 ja 3 tunnistatakse kehtetuks.